Swartwang-bontpaling - Wikipedia
(Aangestuur vanaf Gymnothorax breedeni)
Die Swartwang-bontpaling (Gymnothorax breedeni) is 'n vis wat wydverspreid in die Stille- en Indiese oseane voorkom, en meer spesifiek aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Blackcheek moray.
McCosker & J. E. Randall, 1977
Die bontpaling word tot 75 cm lank en die lyf is geelbruin met donker vlekke op. Daar is 'n kenmerkende swartvlek wat strek van agter die oog tot agter die bek. Daar is ook 'n swartvlek oor die kieue-opening.
Die bontpaling leef in rotsareas en aflandige koraal- en rotsriwwe in water wat 10 tot 30m diep is. Die vis is 'n alleenloper en skuil in gate en skeure in die rif. Deur die dag steek slegs sy kop by sy skuiling uit. Hierdie bontpaling kan aggressief wees en het 'n reputasie dat hulle skubaduikers byt indien hulle te naby kom. Die vis jag snags en vreet slegs klein vissies.